Държавен вестник, бр. 33, 2011 г., стр. 39

БРОЙ  33	
Д Ъ Р Ж А В Е Н  В Е С Т Н И К 	
СТР.  39  
1. В чл. 11, ал. 2 числото „684“ се заменя 
с „686“.
2. В приложението към чл. 6, ал. 8 и чл. 11, 
ал. 3:
а) числото „684“ се заменя с „686“;
б) на ред „Специализирана администрация“ 
числото „496“ се заменя с „498“;
в) на ред „дирекция „Природни ресурси и 
концесии“ числото „46“ се заменя с „48“.
Преходни и заключителни разпоредби
§ 5. Служебните правоотношения със служи-
телите на Министерството на околната среда и 
водите, които преминават към Министерството 
на икономиката, енергетиката и туризма, се 
уреждат при условията и по реда на чл. 87а 
от Закона за държавния служител.
§ 6. Министърът на финансите да извърши 
необходимите корекции по бюджетите на Ми-
нистерството на околната среда и водите и на 
Министерството на икономиката, енергетиката 
и туризма считано от датата на влизане в сила 
на постановлението.
Министър-председател:  
Бойко Борисов
Главен секретар на Министерския съвет:  
Росен Желязков
5030
РЕШЕНИЕ № 242  
ОТ 14 АПРИЛ 2011 Г.
за предоставяне на концесия за добив на 
подземни богатства по чл. 2, ал. 1, т. 5 от 
Закона за подземните богатства – строител-
ни материали – заглинени пясъци, годни за 
неотговорно строителство – изграждане на 
насипи от находище „Антимово II“, разпо-
ложено в землището на с. Кутово, община 
Видин, област Видин
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства и предложение на минис-
търа на икономиката, енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия с предмет експло-
атация чрез добив на подземни богатства по 
чл. 2, ал. 1, т. 5 от Закона за подземните бо-
гатства – строителни материали – заглинени 
пясъци, годни за неотговорно строителство – из-
граждане на насипи от находище „Антимово 
II“, разположено в землището на с. Кутово, 
община Видин, област Видин, който се извър­
шва със средства, осигурени от концесионера, 
и на негов риск.
2. Определя концесионна площ с размер 
246 709 кв. м, която съвпада с площта на нахо-
дището и е индивидуализирана с координатите 
на точки по контура на запасите от № 1 до 
№ 18 в координатана система „1970 г.“, съгласно 
приложението.
3. Определя срок на концесията 5 години.
4. Определя за концесионер „ФЦЦ кон-
струксион“  – АД – Барселона – титуляр на 
Удостоверение за търговско откритие № 0432 
от 15 март 2011 г., издадено от министъра на 
икономиката, енергетиката и туризма.
5. Концесията да се осъществява при след-
ните условия:
5.1. При експлоатацията на подземните 
богатства да се спазват нормативните изисква-
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, пра-
вата върху земите от държавния горски фонд 
и земеделските земи, културните ценности, 
националната сигурност, отбраната на страната 
и обществения ред.
5.2. Правата и задълженията по концесията 
да не се прехвърлят на трети лица освен с разре-
шение на Министерския съвет при условията на 
чл. 25 от Закона за подземните богатства.
5.3. Добивът на подземното богатство по т. 1 
започва след съгласуване с министъра на ико-
номиката, енергетиката и туризма на цялостен 
работен проект за добив и първична преработка 
на подземните богатства – заглинени пясъци, 
от находище „Антимово II“.
5.4. Всички дейности по предоставената 
концесия да се извършват в съответствие с 
установените в страната технически и техно-
логични изисквания.
5.5. Концесионерът да не разкрива и пре-
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи-
ката, енергетиката и туризма.
5.6. Всички разходи, свързани с дейностите 
по предоставената концесия, са за сметка на 
концесионера.
5.7. За осъществяване на правата и изпълне-
ние на задълженията по концесията не се изис-
кват задължителни подобрения в находището.
6. Определя основните права и задължения 
по концесията, както следва:
6.1. Основни права на концесионера:
6.1.1. да добива заглинени пясъци, годни 
за неотговорно строителство – изграждане на 
насипи, от находището по т. 1;
6.1.2. право на собственост върху добитите за 
срока на концесията подземни богатства – заг-
линени пясъци, годни за неотговорно строи-
телство – изграждане на насипи;